CELEX: 62020TN0132
Language: fi
Date: 2020-02-28 00:00:00
Title: Asia T-132/20: Kanne 28.2.2020 – NEC Oncoimmunity v. EASME

11.5.2020   
            
            
               FI
            
            
               Euroopan unionin virallinen lehti
            
            
               C 161/46
            
         
      Kanne 28.2.2020 – NEC Oncoimmunity v. EASME
      (Asia T-132/20)
      (2020/C 161/58)
      Oikeudenkäyntikieli: englanti
      
         Asianosaiset
      
      
         Kantaja: NEC Oncoimmunity A/S (Oslo, Norja) (edustajat: asianajajat T. Nordby, R. Bråthen ja O. Brouwer)
      
         Vastaaja: Pienistä ja keskisuurista yrityksistä vastaava toimeenpanovirasto (EASME)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  SEUT 263 artiklan nojalla ensisijaisesti
                  
                              —
                           
                           
                              kumoamaan riidanalaisen päätöksen (16.12.2019 tehty päätös lopettaa kantajan osallistuminen menettelyyn H2020/EIC/SMEInst-2018-2020-2 projektin MEDIVAC(850078) osalta),
                           
                        
                              —
                           
                           
                              velvoittamaan vastaajan korvaamaan kantajan ja mahdollisten väliintulijoiden oikeudenkäyntikulut.
                           
                        
            
                  —
               
               
                  SEUT 272 artiklan nojalla toissijaisesti
                  
                              —
                           
                           
                              toteamaan, että riidanalainen päätös on ristiriidassa vastaajan sopimusvelvoitteiden kanssa,
                           
                        
                              —
                           
                           
                              velvoittamaan vastaajan korvaamaan kantajan ja mahdollisten väliintulijoiden oikeudenkäyntikulut.
                           
                        
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen SEUT 263 artiklaan perustuvien vaatimusten osalta ja yhteen kanneperusteeseen SEUT 272 artiklaan perustuvien vaatimusten osalta.
      
                  1)
               
               
                  Ensimmäinen kanneperuste, joka perustuu SEUT 263 artiklaan ja jonka mukaan vastaaja on tehnyt oikeudellisen virheen ja soveltanut virheellisesti pk-yrityksille suunnattujen avustusten myöntämisperusteita, jotka vahvistetaan asetuksessa N:o 1290/2013 (1).
               
            
                  2)
               
               
                  Toinen kanneperuste, joka perustuu SEUT 263 artiklaan ja jonka mukaan vastaaja on tehnyt oikeudellisen virheen, koska riidanalaisella päätöksellä loukataan yhdenvertaisen kohtelun periaatetta.
               
            
                  3)
               
               
                  Kolmas kanneperuste, joka perustuu SEUT 263 artiklaan ja jonka mukaan riidanalaisella päätöksellä loukataan oikeusvarmuuden periaatetta ja luottamuksensuojan periaatetta.
               
            
                  4)
               
               
                  Ainoa kanneperuste, joka perustuu SEUT 272 artiklaan ja jonka mukaan riidanalainen päätös johtaa myös sopimusvelvoitteiden virheelliseen tulkintaan ja rikkomiseen suhteessa kantajaan erityisesti sovellettavan lain tulkinnassa havaitun virheen ja syrjivän käytännön vuoksi.
               
            
         (1)  Tutkimuksen ja innovoinnin puiteohjelman Horisontti 2020 (2014–2020) osallistumista ja tulosten levittämistä koskevista säännöistä ja asetuksen (EY) N:o 1906/2006 kumoamisesta 11.12.2013 annettu Euroopan parlamentin ja neuvoston asetus (EU) N:o 1290/2013 (EUVL 2013, L 347, s. 81).